બેસહેલીઓ હતી. એકનું નામ હસી અને બીજીનું નામ ખુશી. હસી અને ખુશી વચ્ચે પાકી દોસ્તી. કાયમ એકબીજાને સાથ આપે. કદી અલગ ન થાય. બેઉ એક જ નિશાળમાં, એક જ વર્ગમાં ભણે. જોકે, બેઉ અલગ અલગ મહોલ્લામાં રહે એટલે નિશાળ પત્યા બાદ બેઉ પોતપોતાના ઘેર પહોંચી જાય. ખુશીના પપ્પાને તેમની દીકરીની હસી સાથેની દોસ્તી ન ગમે. તેઓ કાયમ કહે, “જો બેટા, તું જેની સાથે ફરે છેને એ છોકરી બહુ જ ગંદી છે, એની સાથે દોસ્તી ન રાખ. આપણાં ફળિયામાં રિંકલ, ગાયત્રી, ઝિન્નો, ગીતાજંલિ કેટલી બધી નાની છોકરીઓ છે! તેમની સાથે દોસ્તી કરને.”